kardosdrur/scandi-wiki huggingface dataset:
Eimear Quinn

Eimear Quinn (f. 1972 i Dublin) er en irsk musiker fra fra Dublin.

Som fire-årig blev hun for første gang medlem af et kor. Hun begyndte for første gang som femten-årig at modtage sangundervisning på The College of Music i Dublin.

I 1995 blev hun en del af det keltiske kammerkor Anúna, hvor hun hurtigt blev solist og udgav 2 plader med dem. Da hun sang i Anúna blev hun opdaget af sangskriveren Brendan Graham. Han fik hende til at synge sin "The Voice", som hun stillede op med i Eurovision Song Contest i 1996 og vandt med 162 point i Oslo. 

Efterhånden fik hun mere og mere opmærksomhed. Efter årtusindeskiftet fik Sir George Martin sat hende sammen med den berømte pianist Sarah Class, der havde skrevet musik til mange store britiske og amerikanske tv-shows.

I 2006 udkom et nyt album med Eimear Quinn for at fejre hendes Eurovisionsejrs 10-års fødselsdag.

Eksterne henvisninger 
 

Musikere fra Irland
Vindere af Eurovision Song Contest
Irlands Eurovision Song Contest-deltagere
Deltagere ved Eurovision Song Contest 1996
Johan Kobborg

Johan Kobborg (født 5. juni 1972 i Odense) er en dansk solodanser, der er tilknyttet Royal Ballet i London.

Født i Odense, Danmark, begyndte Kobborg sin kariere på den Kongelige Danske Balletskole i 1988 i en alder af 16 år. Han blev optaget i kompagniet i 1991 og udnævnt til solodanser i 1994 efter sin debut som James i Sylfiden. Han kom til Royal Ballet i 1999 og har danset de fleste hovedpartier i repertoiret – bl.a. Prinsen (Nøddeknækkeren, Askepot), Sigfried, Romeo, Onegin, Albrecht, Oberon, Rudolf, Des Grieux, Désiré og Prince Florimund.
Kobborg har desuden modtaget flere hæderspriser og præmier for sin dans. Heriblandt Nureyev International Competition (Grand Prix, 1994) USA International Competition, Jackson, USA (Grand Prix, 1994) og Erik Bruhn Competition (Guld, 1993). I 2006 modtog han en nominering til Laurence Olivier Award for sin produktion af Sylfiden.
Hans gæsteoptrædender inkluderer Mariinskijballetten, Bolsjojteatret, La Scala, National Ballet of Canada, og Teatro San Carlo i Napoli.
Han danner ofte par med den rumænskfødte solodanser Alina Cojocaru, med hvem han også danner par udenfor scenen.

Eksterne henvisninger/kilder 
 Johan Kobborgs hjemmeside 

Personer fra Odense
Balletdansere fra Danmark
Personer i Kraks Blå Bog
Danskere i 2000-tallet
Bjørn Ibsen

Bjørn Aage Ibsen (30. august 1915 på Frederiksberg – 7. august 2007) var en dansk anæstesilæge. Han var ansvarshavende, da polioepidemien ramte København i 1952.

Polioepidemien, der ramte København i 1952, var den største, som havde ramt en storby nogensinde, og gav genlyd verden over.

Under de tre første uger af epidemien døde 27 ud af 31 respirationsinsufficiente patienter trods behandling med kyrads- eller tankrespiration på Blegdamshospitalet (det senere Rigshospitalet). Behandlingen var dengang assisteret ventilation med en jernlunge.

Det lykkedes Bjørn Ibsen at overbevise sine skeptiske kolleger om, at den rigtige behandling af disse svært respirationsinsufficiente patienter var at sikre frie luftveje med en manuel eller mekanisk overtryksventilation i modsætning til undertryksventilation, som var princippet i jernlungen.

Mange lægestuderende sad på skift og ventilerede patienterne manuelt, og det reddede mange mennesker.

Den 1. april 1954 oprettedes på Københavns Kommunehospital med verdens første egentlige intensivafdeling med professor i anæstesiologi Bjørn Ibsen som chef.

Han var Kommandør af Dannebrog.

Eksterne henvisninger 
 Kraks Blå Bog 1974
Anæstesiologi 
 Medicinsk Museion
 Ugeskrift for læger, Bjørn Aage Ibsen in Memoriam 
 Louise Reisner-Sénélar (2009), The Danish anaesthesiologist Björn Ibsen a pioneer of long-term ventilation on the upper airways

Læger fra Danmark
Personer i Kraks Blå Bog (afdøde)
Personer fra Frederiksberg
Kommandører af Dannebrog
Danskere i 1900-tallet
Anæstesiologer
Baade-Og

Baade-Og er en bogserie på 5 bøger af Lene Andersen, som (under pseudonymet Jesper Knallhatt) beskæftiger sig med forskellige filosofiske emner. Bøgerne udgives på forfatterens eget forlag, Det Andersenske Forlag.

Alle bøgerne er skrevet som en dialog mellem den farverige, pensionerede tv-producer Cornelius Magnussen og den tjekkede livsstilsjournalist Tenna E. Rasmussen. Dialogformen gør de mange komplicerede emner tilgængelige for den almene læser, og bøgerne sprudler af humor, skæve indfald og spydige kommentarer til os selv og vores kultur. Titlen og brugen af pseudonymer er naturligvis en henvisning til Søren Kierkegaard og hans Enten - Eller.

Mandag 
Baade-Og Mandag har undertitlerne "Hvad har vi gang i?", "Hvordan hænger det sammen?" samt "Hvem er vi?" og handler om nanoteknologi, bioteknologi, IT og kaosteori, kompleksitet og skalafri netværk. Desuden opstiller bogen 15 hypoteser om den økonomiske udvikling, og endelig slutter bogen af med en gennemgang af de seneste 2.500 års europæiske idéhistorie.

Tirsdag 
Baade-Og Tirsdag har undertitlen "Hvor kommer vi fra?" og handler om menneskets evolution fra den første celle i ursuppen og frem til Dr. Phil på fjernsynet. Bogen forklarer letfatteligt, hvordan gener og memer til sammen har drevet vores art frem mod vores store hjerner og avancerede bevidsthed.

Onsdag 
Baade-Og Onsdag har undertitlen "Hvor er vi paa vej hen?" og handler om, hvordan verden kunne udvikle sig frem til 2030. I bund og grund handler det om, at vi som menneskehed skal lære at vælge: Hvad vil vi virkelig, og hvad vil vi ikke? Det er dét, der er hele Baade-Og's pointe: Global eksistentialisme! Onsdag opridser perspektiverne, hvis vi ikke vælger... Bogen er ikke en krystalkugle, men et oplæg til debat.

Torsdag 
Baade-Og Torsdag har undertitlen "Hvorfor?" og handler om, hvorfor menneskeheden bliver ved med at begå de samme fejl generation efter generation. Før vi kan forholde os til, hvad vi skal stille op, er det imidlertid nødvendigt, at vi bliver lidt klogere på, hvad der er meningsfuldt for os som mennesker. Derfor handler bogen i høj grad om, hvordan vi oplever livet som meningsfuldt. Hvad er det, der skal til, for at et individ af arten Homo sapiens sapiens finder tilværelsen dejlig og værd at fortsætte? Det er – til trods for reklameindustriens påstande om det modsatte – nogle ret simple og gratis ting. Men det er også præcis de ting, som den teknologiske og økonomiske udvikling er ved at borterodere.

Fredag
Baade-Og Fredag har undertitlen "Hva saa?" og handler om, hvordan vi løser de problemer, som vi står i og de udfordringer, vi står over for. Denne sidste bog i serien opsummerer de fire første bøger og giver nogle konkrete bud på, hvordan 7 milliarder mennesker kan skabe et ordentligt verdenssamfund.

Eksterne henvisninger 
Baade-Og på nettet 
Det Andersenske Forlag

Kilder 

Filosofiske skrifter
Carabobo

Carabobo er en af Venezuelas 23 delstater (estados). Dens hovedstad hedder Valencia. Delstaten ligger i den centrale nordlige del af landet og er underinddelt i 14 kommuner (municipios).

Eksterne henvisninger 

Delstater i Venezuela
Ivan Haki Haagensen

Ivan Haki Haagensen eller Melvis (6. juli 1941 i København – 28. januar 1999 i Herfølge) var dansk sanger, keyboardspiller og kapelmester.

Melvis vandt i 1956 en amatørmusikkonkurrence, hvor han spillede på trombone. Nummeret han spillede var "Hound Dog", et Elvis-nummer, efter sigende et vildt nummer med solo på trombone!

Navnet Melvis tog Ivan fra en Elvis Presley-parodi i et Anders And-blad. Melvis dannede i 1956 den første egentlige danske rockgruppe under navnet Haki Melvis and his Rock'n'Roll Boys med Erik Hertz, guitar, og Erik Knudsen, trommer. Gruppen ændrede senere navnet til Melvis & His Gentlemen.

Ivan Kaki Haagensen var en periode leder af PUK, Politiets Ungdoms Klub på Amager. Han medvirkede i Erik Clausens film Rocking Silver med nummeret "Jailhouse Rock", han var ligeledes musikalsk konsulent på filmen.

Reference

Eksterne henvisninger 
 

Sangere fra Danmark
Rockmusikere fra Danmark
Keyboardspillere fra Danmark
Yaracuy

Yaracuy er en af Venezuelas 23 delstater (estados) og dens hovedstad hedder San Felipe. Yaracuy ligger i den nordlige del af landet, hvor Andesbjergene slutter. Delstaten er underinddelt i 14 kommuner (municipios) og 23 sogn (parroquias).
I delstaten findes to bjergsystemer, hvorimellem Yaracuy-floden ligger. Heromkring er den bedste landbrugsjord grundet vandtilførslen fra floden, hvorfor de fleste af delstatens byer inklusiv hovedstaden er placeret her.

Historie 

Delstaten blev i 1899 offentliggjort med navnet Yaracuy efter flere territoriale ændringer i landet i de foreløbende år.

Økonomi 

Landbruget er den dominerende faktor i delstatens økonomi. Bl.a. er majs, banan, sukkerroer og avokadoer dominerende i grønsagssektoren, hvorimens gris og høns er mest styrende for økonomien i kødproduktionen.

Delstater i Venezuela
Klaverkoncert

En klaverkoncert er et musikværk for klaver (oftest flygel) og orkester. Orkestret består oftest af strygere som violiner, celloer, bratscher og kontrabasser; træblæsere som fløjte(r), obo(er) og fagot(ter); messingblæsere som horn (valdhorn) og trompet(er) samt en gang imellem slagtøj som f.eks. pauke. Antallet af disse instrumenter varierer fra værk til værk. Desuden kan der i nogle musikværker forkomme mindre brugte instrumenter som f.eks. engelskhorn og saxofon.

Klaverkoncerten består som sonaten næsten altid af tre satser. Lige som med sonaten kan disse satsers opbygning og indhold naturligvis variere. Som regel er 1. og 3. sats, der er de hurtige og dynamiske, mens 2. sats er langsom, ofte meget melodisk.

I en typisk klaverkoncert indleder orkestret alene; senere kommer så klaveret på. Denne form ses der afvigelser fra, hvoraf en af de mest kendte er Beethovens 4. klaverkoncert i G-dur. At bryde med normen kan give god effekt. Det er typisk for Beethoven at sætte sig op imod sin tid og udvikle nye sammensætninger ved at lade klaveret indlede i sin 4..

Kendte komponisters klaverkoncerter

Beethoven 

 Klaverkoncert nr. 1 i C-dur
 Klaverkoncert nr. 2 i B-dur
 Klaverkoncert nr. 3 i c-mol
 Klaverkoncert nr. 4 i G-dur
 Klaverkoncert nr. 5 i Es-dur (Kejserkoncerten)

Kompositionsformer
Melvis & His Gentlemen

Melvis & His Gentlemen anses som det første danske rockband, det hed oprindeligt Haki Melvis & His Rock'N'Roll Boys, men havde også andre navne.

Gruppen havde adskillige udskiftninger af medlemmerne, men med Melvis i alle konstellationer.

Haki Melvis and his Rock'n'Roll Boys bestod af:
 Melvis, Ivan Haki Haagensen, sang, trombone og guitar
 Erik Hertz, guitar
 Erik Knudsen, trommer

I 1959 under navnet Melvis Rock Band var besætningen fælgende:
 Ole Berndorff, guitar
 Jørgen Rothmann, saxofon
 Erling Andersen, saxofon
 Birger Gylling, bas
 Ole Rahbek, trommer
Denne gruppe indspillede i 1959 en single, med numrene Troubles og Goodness, it's Glady's.

I 1960 gik Ole Rahbek og Ole Berndorff gik ud, og orkestret udvidedes med
 Gert Rasmussen, sax
 Preben Planck, vibrafon
 Freddy Pedersen, trommer

Orkesteret opløstes i starten af 1961 og Melvis dannede samme år det egentlige Melvis & His Gentlemen der bestod af med
 Jan Lindén, guitar
 Jesper Halberg, sax
 Bent Rasmussen, piano
 John »Stygge« Andreasen, bas samt senere Pelle Isholm.
 Preben Devantier, trommer – dog erstattet i en periode 1962-63 af Torben Sardorf

Gruppen debuterede 7. januar 1961.
Ved årsskiftet 1961/62 kom orkestret til at hedde Melvis and his Gentlemen-Rockers, men havde samme besætning.
Kort efter forlod John Andreasen og Bent Rasmussen gruppen og erstattes af
 Torben Brint, bas
 Den 15. december blev Preben Devantier erstattet af Torben Sardorf på trommer på spillestedet Pigalle i Hamburg.

Gruppen opløses, da Melvis blev indkaldt til militæret, han dannede igen i efteråret 1964 gruppen, der blev den mest produktive udgave af Melvis & his Gentlemen med følgende medlemmer:
 Mogens »Django« Petersen, guitar
 Frank Jacobsen, sax
 Lars Kofoed, bas
 Preben Devantier, trommer
Denne besætning var inspireret af blandt andet det engelske Graham Bond Organisation.

I januar 1966 reorganiserede Melvis og Kofoed gruppen med
 Hans Pindborg, guitar
 Frank Jacobsen, sax
 Jesper Halberg, sax
 Lars Kofoed, bas
 Carl Christian Søndergaard, trommer

I senere samme år, forlod Frank Jacobsen gruppen, der nu udvides med
 Erling Kroner, trombone
 Poul Christian Nielsen, trombone
 Jesper Thomas Beck Nielsen, sax

I februar/marts 67 bestod gruppen
 Hans Pindborg, guitar
 Lars Kofoed, bas
 Erling Kroner, trombone
 Teit Høvring, sax
 Ken Gudman, trommer
Denne konstellation indspillede den ikke-udsendte LP Live at Montmartre.

Gruppen blev opløst i august 1967.

Diskografi 
 Melvis And His Gentlemen, 1965
 Melvis Is Back, 1975
 But Still Gentlemen, 1987
 Siden 1958, 1989

Eksterne henvisnigner 
 DK-rock gruppe:Melvis & his Gentlemen
 Dansk Rockleksikon, , side 313

Rockgrupper fra Danmark
Musikgrupper opløst i 1967
Lili Marleen

"Lili Marleen" er en tysk sang som blev meget populær på begge sider under 2. verdenskrig.

Teksten til “Lili Marleen” blev skrevet af Hans Leip i 1915. Hans Leip (1893-1983) var en skolelærer fra Hamburg, der var blevet indkaldt til den Kejserlige Tyske Hær. Navnet “Lili Marleen” er angiveligt sammensat af navnene på hans kæreste og en anden kvindelig ven. Sangen blev senere udgivet som "Das Lied eines jungen Soldaten auf der Wacht" ("Sangen om en ung soldat på vagt"). Norbert Schultze satte musik til i 1938.

Sangen var oprindeligt kaldt "Das Mädchen unter der Laterne" (tysk for "Pigen under gadelygten"), men den blev kendt som "Lili Marleen".

Kort før 2. verdenskrig i 1939 indspillede Lale Andersen den og senere hjalp Marlene Dietrich med at gøre sangen populær. En popularitet den opnåede på trods af modstand fra Naziregimet og i særdeles modstand fra propagandaministeren Joseph Goebbels som endda på et tidspunkt prøvede at forbyde den. Efter tyskerne havde indtaget Beograd i 1941 blev Radio Beograd omdannet til de tyske styrkers radiostation og kunne høres over hele Europa og langs Middelhavet. Efter opfordring af Erwin Rommel begyndte radiostationen at spille Andersens Lili Marleen optagelse hver aften 21:55 og både tyske og allierede soldater omkring Middelhavet lyttede regelmæssigt med.

På dansk 
"Lili Marleen" er oversat eller gendigtet på et utal af sprog, bl.a. dansk.

Den danske tekst er af Emil Damvig:

På den stolte skude
fjernt fra hjemmets strand
står den tavse sømand
og længes hjem i land.
Tænker, mens skibet står mod nord,
på den, som i hans hjerte bor,
på sin Lili Marleen,
på sin Lili Marleen.

Det var på en knejpe
i Marseilles havn,
at han pluds'lig hørte
det nu så søde navn;
mændene talte kun om een
med ravnsort hår og slanke ben,
kun om Lili Marleen,
kun om Lili Marleen.

Det var kærlighed ved
første øjekast,
men i dag så står han
med hende last og brast;
for da han fried', fik han ja,
og han blev gift den næste da'
med sin Lili Marleen,
med sin Lili Marleen.

Og når fra det fjerne
Peter vender hjem,
er en grøn lanterne
det tegn, der viser frem.
Han ved, når rejsen, den er endt,
så står hun dér og venter spændt,
hans eg'n Lili Marleen,
hans eg'n Lili Marleen.

Litteratur 
 Wilson, Patrick Maitland, Where the Nazis Came, , (2002)

Eksterne henvisninger 
 Lili Marleen hjemmeside
 Lili Marleen i "Antiwar Songs"  med versioner i 22 forskellige sprog og parodier
 Lili Marleen sunget af Perry Como i 1944

Sange fra 1915
José Joaquín Rojas

José Joaquín Rojas Gil (født 6. august 1985 i Cieza, Murcia) er en spansk professionel landevejsrytter, som kører for det professionelle cykelhold .

José Joaquín Rojas blev professionel i 2006 på Liberty Seguros-Würth-holdet.

Eksterne henvisninger 

 

Mandlige cykelryttere fra Spanien
Erno Vuorinen

Erno "Emppu" Vuorinen (født 24. juni 1978 i Kitee, Finland) er guitarist i det symfoniske metal-band Nightwish. 

Empuu er mest kendt for at starte Nightwish sammen med pianisten Tuomas Holopainen og tidligere sanger Tarja Turunen i 1996.

Han startede med at spille guitar, da han var 12 år gammel, og har siden da spillet i Nightwish, Brother Firetribe, Barilari, Almah, og Altaria.

Vuorinen har været med til at skrive sange fra albummet Oceanborn (1998) og andre albums frem til Dark Passion Play (2007)   Sangen Whoever Brings The Night fra Dark Passion Play er skrevet af Vuorinen alene.

Diskografi 

Med Nightwish:
 Angels Fall First (1996)
 Oceanborn (1998)
 Wishmaster (2000)
 Century Child (2002)
 Once (2004)
 Dark Passion Play (2007)
 Imaginaerum (2011)
 Endless Forms Most Beautiful (2015)

Med Darkwoods My Betrothed:
 Witch-Hunts – 1998

Med Altaria:
 Invitation – 2003

Med Almah:
 Almah – 2006
 Fragile Equality – 2008

Med Brother Firetribe:
 False Metal – 2006
 Heart Full of Fire – 2008

Eksterne henvisninger 

 

Musikere fra Finland
Guitarister fra Finland
Nightwish
Milano-Sanremo 2007

Milano-Sanremo 2007 fandt sted den 24. marts. Som normalt bød løbet på flere hårde stigningner, som Passo del Turchino, Cipressa og Poggio, hvor de eksplosive rytterne var ventet til at angribe for at undgå en massespurt i Sanremos Via Roma.

Løbet er det vigtigste i Italien i forårssæsonen, og tiltrak sig derfor mange af de bedste italienske klassiker-ryttere som Alessandro Petacchi, Paolo Bettini og Filippo Pozzato som alle har vundet løbet tidligere. 

Riccardo Ricco og Philippe Gilbert gik i udbrud på den sidste stigning, på Poggio, men blev indhentet igen af hovedfeltet, et par kilometer fra mål. Milram tog føringen før spurten for Alessandro Petacchi, men den italienske spurtkanon viste at formen ikke var på toppen. Oscar Freire kom ind først til sin anden sejr i Milano-Sanremo.

Resultat

Milano-Sanremo, 294 km 
24-03-2007

Eksterne links 
 Løbets hjemmeside

UCI ProTour 2007
2007
RC4000

RC4000 var Regnecentralens første computer og en tredjegenerationsdatamat, der anvendte integrerede kredse. Den blev konstrueret i 1968, og blev solgt til større firmaer til procesanlæg og til administrativ databehandling.

Den var, efter datidens målestok, en "mainframe" som krævede dobbeltgulv og køleanlæg. Den bestod, i grundkonfigurationen, af en centralenhed (24 bits ord), 1 Mhz klokfrekvens et ferritkernelager på 128 Kb, en 2 M ord CDC disk og Ampex-båndstationer, dertil en Data Products tromlelinjeskriver. Desuden en RC2000 strimmellæser.

Maskinen var "state of the art" på det tidspunkt, og kunne udmærket konkurrere med IBM med hensyn til hastighed.

Firmaet Elsam havde en RC4000 maskine. Denne stod på Elsams hovedkontor i Skærbæk, Jylland. Maskinen blev benyttet til optimering af Elsams kraftværker, og til administrativt arbejde. Den havde Olivetti online terminaler (mekaniske, 110 baud) på de forskellige kraftværker.

Også Geodætisk Institut og Danmarks meteorologiske Institut, og Vestkraft i Esbjerg benyttede i deres Blok 2, RC4000.

RC4000 blev hos Vestkraft brugt til procesovervågning af kraftværket's  Blok 2.

Maskinen benyttede Regnecentralens BOSS-operativsystem, og benyttede Algol- og Fortran-oversættere.

Noter

Eksterne henvisninger 
 datamuseum.dk: RC4000
 27. marts 2020, version2.dk: Regnecentralens RC4000 opgraderes med solid state disk

Regnecentralen
Datamater
Tingsted

Tingsted har flere betydninger:
 Tingsted (by) – landsby på Falster
 Tingsted (Bornholm) – bebyggelse i Vestermarie Sogn
 Ting (folkeforsamling) – er stedet i det fri hvor der afholdes ting, og som bestod af sten der var placeret i en cirkel på en central plads i byen
 Tingsted (jura) – er det sted hvor retten afholder sine møder

Se også:
 Tingsted Sogn – sogn på Falster
Randers Festuge

Randers Festuge (indtil 2019 Randers Ugen) finder sted hvert år midt i august i Randers. 

Den første Randers Uge fandt sted i 1977, hvor Randers fejrede sit 675 års købstadsjubilæum. Trods sit navn varer Randers Ugen 9 dage. Programmet byder på både folkelighed og finkultur. Blandt de faste elementer er Fjordløbet, Fjordregatta og den store åbningsaften, hvor et stort navn – i 2007 Thomas Helmig – skyder ugen i gang, ligesom der hvert år er et stort pensionistkaffebord med underholdning af førende dansktopnavne. Ugen igennem er der masser af koncerter for enhver smag – de tre musiktelte: Teltet på Justesens Plæne med rock/pop, Jazzteltet og Countryteltet. Siden 1990 har Randers Ugen desuden budt på Den Censurfri, der er landets største udstilling for amatørkunstnere med over 100 udstillende.

Gennem mange år havde Randers Ugen et tema, men det har ikke været tilfældet siden 2006.

Eksterne henvisninger 
 

Ugen
Festivaler i Danmark
Etableret i 1977
Carus

Carus var romersk kejser fra 282-283. Han var den første i rækken af såkaldte Illyriske Kejsere, der forsøgte at gøre op med det daværende meget ustabile kejserembede. Carus forsøgte at sikre arvefølgen ved at udnævne sine to sønner til Cæsar. Da han senere ledte felttoget mod Persien udnævnte han sin ældste søn Carinus til Augustus, fuldbyrdet kejser, og overlod den vestlige del af riget til ham. Da Carus døde i Persien udnævnte hæren hans yngste søn Numerianus, som var med på felttoget, til Augustus. Numerianus blev imidlertid myrdet, hvilket ledte til, at generalen Diocletian i stedet blev udnævnt til kejser. Diocletian kæmpede mod Carinus om magten, men da sidstnævnte blev myrdet kunne Diocletian overtage hele Romerriget.

Eksterne henvisninger 

 Collins, Roger: Early Medieval Europe 300-1000, Second Edition, Palgrave 1999

Kejsere fra Romerriget
Carinus

Carinus (død 285) var den ene af den romerske kejser Carus' to sønner. Carinus og hans bror Numerianus blev begge udnævnt til Cæsar da faderen kom til magten. Da Carus drog på felttog i øst sammen med Numerianus udnævnte han Carinus til Augustus og gav ham ansvaret for hele den vestlige del af riget. Efter farens død blev Carinus myrdet af sine egne officerer.

Eksterne kilder 

 Collins, Roger: Early Medieval Europe 300-1000, Second Edition, Palgrave 1999

Kejsere fra Romerriget
Tjek fødsels- og dødsår
Fred Åkerström

Fred Åkerström (født Bo Gunnar Åkerström 27. januar 1937 i Stockholm – 9. august 1985 i Karlskrona) var en svensk visesanger og skuespiller. Fred Åkerström blev i 1960'erne en af Sveriges mest kendte visesangere og visefortolkere. Han havde en meget dyb basstemme.
Hans meget svingende forhold til en anden stor svensk visesanger, Cornelis Vreeswijk, var berømt og berygtet. De kunne være de bedste venner, og andre gange kunne uvenskab føre til håndgemæng.

Fred Åkerström bekendte sig ganske åbent som kommunist og som modstander af kapitalismen, og han var med i flere kommunistiske organisationer.

De sidste år i hans liv var præget af dårligt helbred forårsaget af hans store alkoholindtag. Han efterlod sig en datter, sangeren Cajsa Stina Åkerström, opkaldt efter en person i Carl Michael Bellmans viser.

I 1987 indstiftede Visfestivalen i Västervik en pris, Fred Åkerström-stipendiet, som hvert år tildeles "en person som på ett betydelsefullt sätt arbetat för att bevara, utveckla och/eller skapa svensk visa."

Eksterne henvisninger 
 
 

Personer fra Stockholm
Sangere fra Sverige
Skuespillere fra Sverige